**Ανακύκλωση Τηγανέλαιου**

Στο σχολείο μας , η τάξη του Στ1 έκανε τη δεύτερη παρουσίαση για την ανακύκλωση . Είναι ένα θέμα που πρέπει να μας απασχολεί όλους μας . Η ανακύκλωση τηγανέλαιου είναι κάτι που αν γίνει θα βοηθήσει όλο τον κόσμο . Όπως μας πληροφορούν τα παιδιά του Στ1 το λάδι μετά το τηγάνισμα γίνεται τοξικό . Δεν πρέπει να το πετάμε στα σκουπίδια ούτε στην αποχέτευση, γιατί θα βουλώσει. Επίσης αν φτάσει στη θάλασσα θα φτάσει και σε μας μέσα από την διατροφική αλυσίδα.

Ένα από τα βιολογικά καύσιμα είναι το βιοντίζελ και είναι καλό να το χρησιμοποιούμε. Το να μην ανακυκλώνουμε τα σκουπίδια έχει μεγάλο κόστος στην ανθρωπότητα. Ό, τι ανακυκλώνεται πρέπει να το ανακυκλώνουμε. Πρέπει να ενεργοποιήσουμε τους γείτονές μας , τους γονείς μας , τους γνωστούς και φίλους να ανακυκλώνουν το τηγανέλαιο ή να το μεταφέρουν στο σχολείο απ’ όπου θα δοθεί για ανακύκλωση φέρνοντας στο σχολείο μας σημαντικά οφέλη, όπως προτζέκτορες, ηχοσυστήματα και άλλα μηχανήματα που μας χρειάζονται. Όλοι μας μπορούμε να συμβάλλουμε για ένα περιβάλλον ασφαλές και καθαρό.

**Από την ομάδα τύπου του σχολείου μας** (ΓΕΡΟΥΚΗΣ ΑΡΓΥΡΗΣ, ΘΕΟΦΑΝΙΔΗΣ ΑΧΙΛΛΕΑΣ,  ΛΑΨΑΝΑΣ ΝΙΚΟΣ, ΒΡΑΓΓΑΛΑΣ ΒΑΣΙΛΗΣ, ΧΑΤΖΗΦΩΤΙΑΔΗΣ ΚΩΝ/ΝΟΣ)